אירוויזיון 2007

**אירוויזיון 2007** היה המהדורה ה־52 במניין תחרויות הזמר השנתיות. האירוע נערך בהלסינקי, בירת פינלנד. שלב חצי הגמר נערך ב־10 במאי והגמר ב־12 במאי 2007. מנצחת התחרות הייתה סרביה עם השיר "Molitva" (תפילה) בביצועה של הזמרת מריה שריפוביץ'. סרביה השתתפה בתחרות לראשונה כמדינה עצמאית, עלתה משלב חצי הגמר לשלב הגמר, שם סיימה ראשונה עם 268 נקודות, ובהפרש 33 נקודות מסגניתה אוקראינה, שהייתה המועמדת המובילה לזכייה על פי ההערכות וההימורים לפני התחרות. בזכייתה, שברה סרביה את השיא שקבעה פולין באירוויזיון 1994 - המיקום הכי גבוה אליו הגיעה מדינה בהופעה ראשונה (מעבר לשווייץ שזכתה באירוויזיון הראשון אי פעם בשנת 1956).

הייתה זו הפעם הראשונה בה פינלנד ארחה את תחרות האירוויזיון, לאחר שזכתה באירוויזיון 2006 עם השיר "Hard Rock Hallelujah" בביצוע להקת הרוק לורדי. הייתה זו זכייתה הראשונה של פינלנד בתחרות, בה היא משתתפת מאז 1961.

בתחרות השתתפו 42 מדינות, מספר שיא בתחרות עד אז. בנוסף ל־36 המדינות שהשתתפו בשנה שעברה (מונקו פרשה לקראת התחרות הנוכחית) שבו לתחרות אוסטריה, הונגריה, סרביה ומונטנגרו (שהופיעו לראשונה כמדינות עצמאיות). בנוסף, לגאורגיה ולצ'כיה הייתה זו הופעת הבכורה בתחרות.

את התחרות הנחו יאנה פלקונן ומיקו לפילאמפי. פלקונן היא מנחת תוכניות בידור מוכרת בפינלנד, ובין היתר הנחתה פעמיים את הקדם־אירוויזיון הפיני. לפילאמפי הוא שחקן קולנוע מפורסם וזמר שהופיע במספר סרטים פיניים וכן הוציא דיסק בשנת 2006.

תקציבה של התחרות עמד על כ־13,000,000 אירו. הלוגו הרשמי לתחרות היה דגל המדינה המארחת בתוך ציור הלב. מפיקי התחרות הפינים, YLE, הכריזו כי הסלוגן, כמו גם הנושא המרכזי של אירוויזיון 2007, יהיו "True Fantasy" (פנטזיה אמיתית). אלו ימחישו את מאפייניה של פינלנד, כמו גם הקוטביות הקיימת במדינה מבחינת האור מול החושך, ההרים בצפון מול האיים בדרום, הקשר החזק לטבע מול ההתקדמות הטכנולוגית וכדומה.

התחרות עצמה נערכה באולם הארטוואל בהלסינקי. אולם ההוקי קרח הגדול ביותר בפינלנד מסוגל להכיל עד 13,665 איש, אם כי בתחרות עצמה הוא הכיל מספר צופים קטן יותר. באולם ניתן לקיים מגוון תחרויות ספורט וקונצרטים, כאשר בשגרה הוא משמש כאצטדיונה הביתי של קבוצת ההוקי קרח Jokerit.

ב-12 במרץ 2007 נערכה הגרלת סדר השירים לחצי הגמר והגמר. היה זה במהלך פגישת ראשי המשלחות לאירוויזיון בהלסינקי. כחלק מההגרלה בוצע הליך חדש בו הוגרלו 5 מדינות מחצי הגמר ו־3 בגמר, שקיבלו "קלפים חופשיים", אשר הקנו להם את הזכות לבחור בעצמן את מיקומן בסדר ההשמעה. המדינות הללו הן: בחצי הגמר אוסטריה, אנדורה, טורקיה, סלובניה ולטביה ובגמר ארמניה, אוקראינה וגרמניה. על פי הסדר שנקבע לבסוף, את חצי הגמר פתחה בולגריה ומיד אחריה הופיעה ישראל, ואת הערב קינחה לטביה. בשלב הגמר פתחה את התחרות בוסניה והרצגובינה, ומתמודדת מחצי הגמר (מולדובה) סגרה את הערב. מיד לאחר ההגרלה, כלל השירים המשתתפים בתחרות אושרו על ידי ועדת איגוד השידור האירופאי, מלבד בריטניה, שקיבלה ארכה לבחירת השיר.

## המדינות שהשתתפו בתחרות
42 מדינות השתתפו בתחרות, וכמו בשנים הקודמות, התקיימו חצי גמר וגמר. בחצי הגמר, מספר המדינות הגיע לשיא - 28 מדינות, מה שיצר מופע ארוך מן הרגיל. דיעות רבות ביקרו את העניין, ומסיבה זו הוחלט שהחל מאירוויזיון 2008 יהיו שני חצאי גמר. מתוך משתתפות חצי הגמר, עשר עלו לגמר (בלארוס, מקדוניה, סלובניה, הונגריה, גאורגיה, לטביה, סרביה, בולגריה, טורקיה, מולדובה). הן הצטרפו לארבע "המדינות הגדולות" (גרמניה, בריטניה, ספרד וצרפת) ולעשר המדינות שסיימו בשנה שעברה ראשונות (פינלנד, רוסיה, בוסניה והרצגובינה, רומניה, שוודיה, ליטא, אוקראינה, ארמניה, יוון ואירלנד).

### הגמר

### חצי הגמר
יומיים לפני גמר התחרות בהלסינקי, נערך בעיר שלב חצי הגמר. בתום תחרות זו, מתוך 28 משתתפים, 10 המקומות הראשונים הצטרפו ל־14 שכבר הבטיחו את מיקומן בגמר.
* ניסו לעלות לגמר המדינות שלא העפילו לעשרת המקומות הראשונים בגמר 2006:
: (מסודר לפי מיקומן הסופי בגמר 2006)
: טורקיה, הרפובליקה היוגוסלבית לשעבר של מקדוניה, קרואטיה, נורווגיה, שווייץ, לטביה, דנמרק, מולדובה, ישראל, ומלטה.
* ניסו גם לעלות לגמר המדינות שלא הצליחו לעלות לגמר 2006:
: פולין, בלגיה, איסלנד, אלבניה, קפריסין, סלובניה, בולגריה, אסטוניה, פורטוגל, הולנד בלארוס ואנדורה.
* וכן ניסו המדינות שלא השתתפו כלל בשנת 2006:
: הרפובליקה הצ'כית, גאורגיה, סרביה, מונטנגרו, אוסטריה והונגריה

## מדינות שלא השתתפו ב-2007
### פרשה מהתחרות
*  – הטלוויזיה המונגאסקית החליטה לפרוש מהשתתפות בתחרות לאחר שנתיים רצופות, כתוצאה מאכזבתם מהמיקום הנמוך של המדינה בשנתיים האחרונות ופסימיות לגבי סיכויי הצלחת המדינה באירוויזיון. מונקו הייתה משתתפת קבועה בתחרות עד שנת 1979.

## מגישי הניקוד
* ***' - [[סירושו]]
* ***' - סוזן ז'ורז'י
* ***' - [[לאורה ווטילאיינן]]
* ***' - מאורין לוייס
* ***' - [[אנדראה מרין]]
* ***' - פיטר פולס
* ***' - [[ג'ייסון דנינו-הולט]]
* ***' - תומאס הרמנס
* ***' - [[סינוב סבאבו]]
* ***' - סוון אפיניי
* ***' - [[פול דה ליאו]] ו[[אדסיליה רומבלי]]
* ***' - לינדה מרטין
* ***' - [[לאורה פלדברה]]
* ***' - אנדרה פופס
* ***' - [[יאנה צ'וריקובה]]
* ***' - ראגנהילדור סטיינון יונסדוטיר
* ***' - [[מאצ'יי אורלוס]]
* ***' - פרן קוטון
* **** - אווה נובודומסקי

## תמונות של השירים בגמר

קובץ:Ukraineeurovision2007.jpg| – מקום שני עם 235 נקודות
קובץ:ESC 2007 Russia - Serebro - Song No 1.jpg| – מקום שלישי עם 207 נקודות
קובץ:ESC 2007 Turkey - Kenan Doğulu - Shake it up Shekerim.jpg| – מקום רביעי עם 163 נקודות
קובץ:ESC 2007-Elitsa Todorova-Stovan Yankulov.jpg| – מקום חמישי עם 157 נקודות
קובץ:Kolduneurovision2007.jpg| – מקום שישי עם 145 נקודות
קובץ:Image-ESC 2007 Greece - Sarbel-Yassou Maria.jpg| – מקום שביעי עם 139 נקודות
קובץ:ESC 2007 Armenia - Hayko - Anytime you need.jpg| – מקום שמיני עם 138 נקודות
קובץ:ESC 2007-Magdi Rusza-IMG 1375.jpg| – מקום תשיעי עם 128 נקודות
קובץ:ESC 2007 Moldova - Natalia Barbu - Fight.jpg| – מקום עשירי עם 109 נקודות
קובץ:ESC 2007 Bosnia and Herzegovina - Maria Sestic - Rijeka bez imena.jpg| – מקום 11 עם 106 נקודות
קובץ:ESC 2007 - Sopho Khalvashi - Visionary Dream.jpg| – מקום 12 עם 97 נקודות
קובץ:Todomondo Eurovision 2007.jpg| – מקום 13 עם 84 נקודות
קובץ:Goceva-ESC2007.jpg| – מקום 14 עם 73 נקודות
קובץ:Alenka Gotar 2007 Eurovision.jpg| – מקום 15 עם 66 נקודות


## ישראל בתחרות
[שמאל|ממוזער|350px|"כפתור אדום" שירה של [ישראל בחצי הגמר - מקום 24 עם 17 נקודות]]

בשנה זו לא התקיים קדם אירוויזיון "קלאסי" בשל חוסר תקציב לכך ברשות השידור. במקום זאת הוקמה ועדה לבחירת האומן המייצג שישלח לפינלנד. הוועדה כללה מספר אנשי תקשורת ומוזיקה כגון ירדנה ארזי, קובי אושרת, חיים אוליאל ודפנה דקל. בראשה עמד יואב גינאי והיא החלה לפעול ב־14 בדצמבר 2006.

קודם לבחירה הרשמית, הוזכרו כמועמדים לייצוג מספר זמרים שהיו בשנים קודם לכן בראש מצעדי הפזמונים בישראל, ביניהם: הראל סקעת, קרן פלס, נינט טייב, מירי מסיקה, רוני דואני, מאיה בוסקילה וכן הצמד הנרי וניקה. ב־7 בינואר 2007 התכנסה הוועדה ובחרה בלהקת טיפקס לייצוג ישראל באירוויזיון 2007. בנוסף הוכרז כי ליאל קולט ומישל גוריאלשווילי נבחרו למקומות השני והשלישי (בהתאמה) וישמשו כמחליפים פוטנציאליים במידת הצורך.

ב־27 בפברואר נערך בקיבוץ דורות שבדרום הארץ המיני־קדם של להקת טיפקס. את התחרות הנחו כתבת הערוץ הראשון נועה ברק ומנחת הטלוויזיה והדוגמנית נטלי עטיה. במהלך התחרות הוצגו 4 קליפים שהוקלטו מבעוד מועד. אלה הועמדו לבחירת הקהל בבית ולבחירתם של חברי הוועדה המקצועית. ההצבעה על השיר הזוכה חולקה ל־4: הצבעה מוקדמת באינטרנט, הצבעה במיסרונים, הצבעה בחיוג למספר טלפון והצבעה של הוועדה המקצועית. עם פרסום התוצאות התברר כי השיר "כפתור אדום" (או בשמו הלועזי "Push the Button"), זכה במרב הקולות בקרב כל אחת מהקבוצות הבוחרות, ועל כן זכה במלוא 100 הנקודות שהן העניקו.

### כפתור אדום - השיר הזוכה בקדם
השיר הזוכה, אשר נכתב והולחן על ידי קובי אוז, מורכב ממספר סגנונות מוזיקליים ומבוצע ב־3 שפות: צרפתית, אנגלית ועברית. השיר מתייחס ברובו למצב הביטחוני בישראל ומחוצה לה, עם רמיזות שעשויות להשתמע כתיאור האיום הגרעיני האיראני על מדינת ישראל.
מיד לאחר זכייתו של השיר התעוררה סערה תקשורתית ברחבי אירופה ובבריטניה בפרט על מסריו בכל הנוגע לאיומים גרעיניים וטרור, למרות טענות "טיפקס" כי השיר כלל לא נכתב כמסר סמוי או גלוי לעימות עם איראן. במהלך הסערה הועלה אף חשש שהשיר עלול להיפסל כיוון שהוא מכיל מסרים פוליטיים אשר על פי תקנון איגוד השידור האירופי אסורים להשמעה במהלך תחרות האירוויזיון. דיון בנושא נערך בעת מפגש נציגי המשלחות לאירוויזיון בחודש מרץ, ובו אושרה השתתפותו של השיר הישראלי בתחרות בלא דרישה לעשיית שינוי כלשהו בו.

### ישראל במהלך התחרות עצמה
שידור השיר הישראלי בחצי הגמר לווה בתקלה: מסך אדום הופיע במהלך השידור ולאחריו, בהודעה על תקלה ומיד לאחר מכן, החשכה של המסך 0 תקלה שארכה היה שבע שניות. אי לכך, אחראי המשלחת הישראלית, יואב גינאי טען כי התקלה היא זאת שעשויה לגרום לשיר לא להעלות לגמר ודרש להעלות את טיפקס פעם נוספת לבמה על מנת לבצע את השיר שוב, דרישה שנדחתה על הסף.

בתום חלוקת הנקודות בחצי הגמר, הגיע השיר הישראלי למקום ה־24 עם 17 נקודות. כיוון שלא סיים בין 10 המדינות בעלות הניקוד הגבוה ביותר, לא זכה להעפיל לגמר תחרות האירוויזיון.

## דרך בחירת נציגי המדינות והשירים לתחרות
42 המדינות המשתתפות בתחרות בחרו כך את האומן והשיר שייצג אותן:

## קישורים חיצוניים

* 

* היסטוריית ההצבעות של אירוויזיון 2007
* 

*
2007
2007
קטגוריה:2007 במוזיקה
קטגוריה:פינלנד: תרבות
קטגוריה:הלסינקי